[{"text_idx": "#000003", "text": "Alates ta\u0308nasest, 1. juunist jo\u0303ustuvad reklaamiseaduse muudatused, mis piiravad oluliselt alkoholireklaami. Lisaks varasematele piirangutele keelustatakse muudatusega ta\u0308ielikult alkoholi va\u0308lireklaam ja reklaam sotsiaalmeedias ning piiratakse veelgi alkoholireklaami televisioonis, raadios ja ajakirjades."}, {"text_idx": "#000005", "text": "\u201eMaailma kogemus ja teaduslik to\u0303endus kinnitavad, et alkoholipoliitika saab olla tulemuslik, kui u\u0308hise eesma\u0308rgi \u2013 tervise \u2013 nimel tegutsetakse mitmes valdkonnas korraga. See ta\u0308hendab, et tegeletakse alkoholi ka\u0308ttesaadavuse va\u0308hendamisega, piiratakse reklaami, ravitakse so\u0303ltlasi, kaitstakse lapsi ja noori jne,\u201c u\u0308tles sotsiaalministeeriumi rahvatervise osakonna juhataja Heli Laarmann. \u201eEesti on seni tegutsenud u\u0308sna edukalt enamikes alkoholipoliitika valdkondades, na\u0308iteks oleme viimastel aastatel oluliselt edendanud so\u0303ltuvusravi kvaliteeti ja ka\u0308ttesaadavust. Kahes valdkonnas \u2013 reklaami ja alkohoolsete jookide ka\u0308ttesaadavuse piiramises \u2013 pole aga u\u0308le ku\u0308mne aasta meil edusamme ette na\u0308idata. Jo\u0303ustuv seadus ta\u0308idab u\u0308he neist lu\u0308nkadest.\u201c"}, {"text_idx": "#000007", "text": "alkoholireklaamides lubatakse edaspidi edastada vaid neutraalset teavet, va\u0308listatud on inimeste na\u0308itamine, atmosfa\u0308a\u0308ri kirjeldamine ja lugude jutustamine;\nkeelatakse alkoholireklaam sotsiaalmeedias, v.a alkoholika\u0308itleja kontol ja kodulehel;\nreklaamipiirangut raadios ja televisioonis pikendatakse kella 21lt 22ni;\nkeelatakse alkoholireklaam ajakirjade lisava\u0308ljaannete esi- ja tagakaanel;\nkeelatakse happy hour ehk vo\u0303imalus pakkuda mingitel tundidel alkoholi tavapa\u0308rasest soodsamalt."}, {"text_idx": "#000008", "text": "Trahvi u\u0308lemma\u0308a\u0308r reklaamiseaduse rikkumise korral hakkab juriidiliste isikute puhul olema 50 000 eurot. Ja\u0308relevalvet alkoholireklaami piirangute ta\u0308itmise u\u0308le teeb Tarbijakaitseamet."}, {"text_idx": "#000009", "text": "Viimati karmistati alkoholipoliitikat alates ka\u0308esoleva aasta algusest, kui jo\u0303ustusid alkoholiseaduse muudatused, millega ta\u0308psustati alkoholimu\u0308u\u0308gil ostja vanuse kindlakstegemist reguleerivaid sa\u0308tteid. Seadusemuudatusega lubati kontrollostud, et tagada alaealisele kehtestatud alkoholimu\u0308u\u0308gi keeluno\u0303ude senisest parem ta\u0308itmine ja to\u0303hustada vo\u0303itlust illegaalse alkoholimu\u0308u\u0308giga."}, {"text_idx": "#000010", "text": "Lisaks vo\u0303ttis riigikogu 2017. aasta lo\u0303pul vastu alkohoolsete jookide va\u0308ljapaneku piirangud. Muudatus na\u0308eb ette, et alkohoolsed joogid peavad olema kaupluses paigutatud teistest kaupadest eraldi nii, et tarbija ei peaks nendega va\u0308ltimatult kokku puutuma. Muudatuse ja\u0308rgi ei tohi alkohoolsete jookide va\u0308ljapanek olla lisaks va\u0308ljastpoolt mu\u0308u\u0308gikohta ma\u0308rgatavalt na\u0308htav ka u\u0308leja\u0308a\u0308nud mu\u0308u\u0308gisaalist, va\u0308lja arvatud juhul, kui nende no\u0303uete ta\u0308itmine ei ole mu\u0308u\u0308gisaali suurust arvestades mo\u0303istlikult teostatav. Va\u0308ljapaneku piirangud jo\u0303ustuvad u\u0308leminekuajaga alates 2019. aasta 1. juunist."}, {"text_idx": "#000011", "text": "Terviklik alkoholipoliitika ho\u0303lmab WHO poolt koondatud ja soovitatud to\u0303enduspo\u0303hiseid meetmeid kokku ku\u0308mnes eri valdkonnas, sh tegevusi alkoholi ka\u0308ttesaadavuse ja mu\u0308u\u0308giedenduse piiramiseks, salaalkoholi leviku to\u0303kestamiseks, alkoholitarvitamise ja joobe kahjude va\u0308hendamiseks, joobes juhtimise ennetamiseks, teadlikkuse suurendamiseks, alkoholso\u0303ltuvuse ravi ja no\u0303ustamise vo\u0303imaluste laiendamiseks, kohalike omavalitsuste tegevusi alkoholikahjude va\u0308hendamiseks, alkoholi tarbimise, tervisemo\u0303ju ja alkoholipoliitika rakendamise ja to\u0303hususe seiret ja hindamist ning hinna- ja maksupoliitikat."}, {"text_idx": "#000012", "text": "La\u0308a\u0308ne-Eesti noortel on eakaaslastest keerulisem poest alkoholi saada"}, {"text_idx": "#000014", "text": "No\u0303uanne: kuidas elada u\u0308le jooma hullutav jaanipa\u0308ev?"}, {"text_idx": "#000015", "text": "Valitsus pikendas o\u0308ise alkoholimu\u0308u\u0308gi keeldu kuu aja vo\u0303rra"}, {"text_idx": "#000016", "text": "Tervise arengu instituut kutsub vo\u0303tma puhkust alkoholist"}, {"text_idx": "#000017", "text": "Homsest peab alkohol poodides peidus olema"}, {"text_idx": "#000021", "text": "Lihula mo\u0303isa viinaaida ehitus la\u0308heb lahti"}, {"text_idx": "#000022", "text": "Vald teeb Piirsalu kabeli korda"}, {"text_idx": "#000024", "text": "Produtsendid tulevad Haapsallu \u201eVigaseid pruute\u201d tutvustama"}, {"text_idx": "#000027", "text": "Reservohvitserid kinkisid La\u0308a\u0308ne malevale ma\u0308lestustahvli"}]